
	Nr.
	N-2024-2621







Par atklāta konkursa “Inženierkonsultanta pakalpojumi termināļa paplašināšanas 6. kārtas būvdarbiem” (identifikācijas Nr. RIX 2023/427) nolikumu


[bookmark: OLE_LINK6][bookmark: OLE_LINK35]Valsts akciju sabiedrība „STARPTAUTISKĀ LIDOSTA „RĪGA”” (turpmāk – Pasūtītājs) Elektronisko iepirkumu sistēmā 2024. gada 25.oktobrī saņēmusi ieinteresētā piegādātāja jautājumus par atklāta konkursa „Inženierkonsultanta pakalpojumi termināļa paplašināšanas 6. kārtas būvdarbiem” (identifikācijas Nr. RIX 2023/427) (turpmāk – Konkurss) nolikumu. Iepirkuma komisija ir izskatījusi jautājumus un apstiprinājusi šādu atbildi.

	
	Piegādātāja jautājumi:
	Pasūtītāja atbildes:

	1. 
	Atsaucoties uz 4.nodaļas 4.2.7.2. apakšpunktu: 
Lūgums apstiprināt, ka mātes sabiedrība, kurai 100% pieder Pretendenta sabiedrība, finanšu datus var sniegt, lai apstiprinātu nepieciešamos finanšu rādītājus? Piedāvājumā iesniedzot Eiropas vienoto iepirkuma procedūras dokumentu no mātes kompānijas pēc pieprasījuma 4.3. punktā.
	Nolikuma 4.2.7.2.punkts noteic, ka Pretendentam jābūt stabiliem finanšu un saimnieciskās darbības rādītājiem, kurus, piemērojot vispārpieņemtos finanšu analīzes paņēmienus, kā arī pamatojoties uz pēdējā auditētā (ja saskaņā ar normatīvajiem aktiem ir nepieciešams gada pārskata audits) un apstiprinātā gada pārskata rezultātiem, raksturo:
4.2.7.2.1. likviditātes koeficients: apgrozāmie līdzekļi/ īstermiņa saistības ≥1;
4.2.7.2.2. pozitīvs pašu kapitāls.
Ja Pretendents ir piegādātāju apvienība vai personālsabiedrība, tad katra piegādātāju apvienības dalībnieka vai personālsabiedrības biedra,  finanšu un saimnieciskās darbības rādītājiem jāatbilst Pretendentu atlases nolikuma 4.2.7.2. apakšpunktā paredzētajām prasībām.
Vienlaikus minētā prasība ir jāskata kopā ar 4.2.7.punktā ietverto piebildi, ka Pretendentu atlases nolikuma 4.2.7. punktā minētās prasības attiecināmas tikai uz tādiem piegādātāju apvienības dalībniekiem (ja Pretendents ir piegādātāju apvienība), personālsabiedrības biedriem (ja Pretendents ir personālsabiedrība), uz kuru  iespējām Pretendents balstās, lai izpildītu kvalifikācijas prasības attiecībā uz Pretendenta finansiālo un saimniecisko stāvokli, un kuri būs finansiāli atbildīgi par Iepirkuma līguma izpildi.

Saskaņā ar Sabiedrisko pakalpojumu sniedzēju iepirkumu likuma 51.panta astoto daļu, piegādātājs var balstīties uz citu personu saimnieciskajām un finansiālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā piegādātājs pierāda sabiedrisko pakalpojumu sniedzējam, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā iepirkuma līguma izpildē. 

Tieši pretendenta atbildība ir sagādāt tādus pierādījumus, kas objektīvi ļauj pasūtītājam pārliecināties par to, ka pretendenta rīcībā faktiski būs nepieciešamie resursi. Pretendentam ir izvēles brīvība, ar kādiem līdzekļiem šo apstākli pierādīt, tāpēc pretendentam pašam jāraugās, lai tā sagādātie pierādījumi būtu pietiekami.  

Papildus lūdzam skatīt Latvijas Republikas Senāta Administratīvo lietu departamenta 2024.gada 16.februāra spriedumu lietā Nr. A420192821, SKA-72/2024.

	1. 
	Vai Pasūtītājs objektā nodrošinās telpas būvuzraugam darbu veikšanai?
	Pasūtītājs būvdarbu iepirkuma ietvaros ir paredzējis, ka būvdarbu veicējs nodrošina Konsultantam modulāros konteinerus 2.5x6m, līdz 10 gabaliem.

	1. 
	Atsaucoties uz 4.nodaļas 4.2.8. un 4.2.9. apakšpunktiem:
Vai abos apakšpunktos minētos Pretendenta pieredzi Pretendents var balstīt uz līdzvērtīgu pieredzi, lai arī dokumentācijā nav minēts, ka ir sniegti tieši FIDIC pakalpojumi?
	Nolikuma 4.2.8.2.punkts paredz, ka pieredze jāpierāda ar līgumu, kura ietvaros pretendents ir veicis FIDIC inženiera grupas vadītāja  pienākumus saskaņā ar FIDIC dzelteno  vai sarkano  grāmatu.
Nolikuma 4.2.9.1. punkts paredz, ka speciālistam jābūt pieredzei kā FIDIC inženieru grupas vadītājam saskaņā ar FIDIC dzelteno  vai sarkano  grāmatu.
Nolikuma 4.2.9.2.punkts paredz, ka speciālistam jābūt pieredzei FIDIC inženiera pienākumu veikšanā saskaņā ar FIDIC dzelteno  vai sarkano  grāmatu.

Pasūtītājs norāda, Nolikumā ietvertās prasības ir skaidri izprotamas un prasītās pieredzes pierādīšana ir paša pretendenta pienākums. 





Ar cieņu, 

Iepirkuma komisijas priekšsēdētājs

	Direktors

	Vladimirs Krasausks





Diāna Dunda, 67207686
D.Dunda@riga-airport.com

